《奉送白翁老堂翁老先生荣归》
明代·张凤翼

春风旌彩大江边，南国群僚袒祖筵。此日笑谭追二疏，他年梦卜注三铨。

津门需饷身先急，会府兼漕脉自联。元老只如尊泰岱，逍遥洛社硕真诠。

作者简介：（1527—1613）苏州府长洲人，字伯起。嘉靖四十三年举人。与其弟张献翼、张燕翼并有才名，吴下号称三张。善书，晚年不事干请，鬻书以自给。好度曲，为新声。尝作《红拂记》等传奇，有声于时。曾为《水浒传》作序。有《处实堂集》、《占梦类考》、《文选纂注》、《海内名家工画能事》等。